Aktrisa Sitora Alimjonova 8-avgust kuni turmushga chiqadi. To‘y Tailandning Pxuket orolida bo‘lib o‘tadi

Aktrisa Sitora Alimjonova “Shok.uz” saytiga bergan intervyusida sevgan insoniga turmushga chiqayotganini ma’lum qildi. Bu haqda “Darakchi.uz” xabar bermoqda. 

“Yigitim bilan 2012-yilda tanishganmiz. Yaqinda to‘y qilamiz. U toshkentlik, ayrimlar aytganidek chet ellik yoki sportchi emas. Nega aynan endi to‘y qilayotganimizga to‘xtaladigan bo‘lsam, o‘sha paytda men yosh edim, karyera qilishim kerak edi. U ham oyoqqa turib olishi kerak edi. Mana, endi mening orzumdagi to‘y qilib, turmush qurmoqdamiz. U paytda men hali Sitora Alimjonova emas edim. U meni aktrisa sifatida bilmagan. Facebook orqali tasodifan tanishib qolganmiz. Bir muddat gaplashib yurdik, orada ajralib ham ketdik. Keyin yana topishdik.
Bo‘lajak turmush o‘rtog‘im 27 yoshda, u tadbirkor. U bilan arazlashib qolgan paytimda ‘To‘y’ loyihasida Sharof Muqimov bilan ishtirok etdim”, — deydi aktrisa.

Sitora Alimjonova to‘yi shu yilning 8-avgustida Tailandning Pxuket orolida bo‘lib o‘tishi, unda kelin-kuyovning qarindoshlari, yaqinlari va do‘stlari ishtirok etishini ma’lum qildi.